Poppie-saak: Stiefpa vra vir borgtogKobus Koekemoer. Foto: Maroela Media Tydens Koekemoer se vorige verskyning op 18 November is daar versoek dat die saak tot vandag uitgestel word, wanneer Koekemoer gereed sal wees om met sy borgtogaansoek te begin. Christo van der Merwe, Poppie se biologiese pa, het Koekemoer se vorige hofverskyning bygewoon. Hy het soos talle ander mense in die hof ŉ pienk hemp aangehad ter nagedagtenis aan Poppie. Van der Merwe het buite die hof aan verslaggewers gesê sy hartseer oor die dood van sy dogter is onbeskryflik. “Niemand sal my seer ooit verstaan nie. Die regstelsel het Poppie gefaal.” Hy het ook die polisie en maatskaplike werkers daarvan beskuldig dat hulle eensydig opgetree het. Koekemoer is by sy huis op ŉ plaas in Mamogaleskraal naby Brits, op die Letlhabile-pad, in hegtenis geneem ná Poppie se dood. Sy het in ŉ hospitaal aan haar beserings beswyk nadat Koekemoer haar glo erg geskop het. Lees alle vorige berigte oor Poppie van der Merwe op Maroela Media.